cyanic-selkie/wikianc huggingface dataset:
Nissan Primera
Nissan Primera STCC Edition
Nissan produserte også en STCC-Edition i et begrenset antall på 100 eksemplarer. Denne modellen var utstyrt med den samme motoren som Primera Sport, men ble senket 25 mm og hadde en større hekkspoiler.
Nissan Primera P12
right|thumb|Nissan Primera P12. Nissan introduserte tredje generasjon Primera i desember 2001, den første nye modellen siden alliansen med Renault ble inngått to år tidligere. Den nye modellen hadde et mer radikalt design enn forgjengerne, og ble ikke lansert som noen Infiniti-utgave i USA; i stedet ble den Nissan Skyline-baserte Infiniti G35 lansert som en erstatter for G20.
Tebingtinggi
Tebingtinggi er en by i provinsen Nord-Sumatra på Sumatra i Indonesia. Befolkningen anslås (2005) til 117 500.
Kjøpstedene i Hedmark og Oppland fylker
Kjøpstedene i Hedmark og Oppland fylker var et valgdistrikt for stortingsvalg. Det bestod av byene Hamar og Kongsvinger i Hedmark og Gjøvik og Lillehammer i Oppland. Valgdistriktet ble etablert før Stortingsvalget 1921, da man gikk over til forholdstallsvalg. Valgdistriktet ble avviklet før Stortingsvalget 1953, da man gikk over til fylkesvalgkretser.
Kjøpstedene dannet egne valgkretser ved stortingsvalgene fra 1814 til 1950.
Valgene fram til 1903 foregikk i to omganger. Et valgting av alle stemmeberettigede valgte et antall valgmenn. Valgmennene valgte representant og vararepresentant i et valgmannsting. Disse var vanligvis selv valgmenn, og hadde ikke anledning til å stemme på seg selv.
Lillehammer fikk kjøpstadsrettigheter før stortingsvalget 1844, og valgte da fire representanter sammen med Kristiania.
Fra 1859 til 1903 var Kongsvinger innlemmet i valgkrets med Kristiania og Hønefoss som sammen valgte fire representanter.
Lillehammer og Hamar
Fra 1853 valgte Lillehammer og Hamar sammen én egen representant.
Lillehammer, Hamar og Gjøvik
Fra 1862 inngikk Gjøvik i valgkrets med Lillehammer og Hamar, som sammen valgte én egen representant. Fra 1882 ble partitilknytning en faktor ved valgene.
Fylkesvei 5601
Fylkesvei 5601 går mellom Vikøyri og Ovrisdalen / Seljedalen i Vik kommune.
Strekningen ble fastlagt 2019, og består av de tidligere fylkesvei 121 (Sogn og Fjordane) og fylkesvei 122 (Sogn og Fjordane).
Liste over borgermestre i Sandur
Liste over borgermestre i Sandur. Sandur på Færøyene ble utskilt som egen kommune i 1928.
Fotnoter
<references group='lower-alpha'/>
USA under VM i alpint 2021
USA deltok under VM i alpint 2021 fra 9. til 21. februar 2021 i Cortina d'Ampezzo i Italia.
Akkordlønn
Akkordlønn er en merkantil betegnelse for betaling for arbeidsytelse som det er en avtalt akkord for. Med andre ord en avlønningsform som gjør lønnen avhengig av produksjonsresultatet. Det finnes forskjellige former for prestasjonslønn, for eksempel bonusordninger, provisjon eller akkordlønn i en eller annen form.
Noen alminnelige former er : Det foretas som oftest arbeidsstudier for å fastsette akkorden. Prestasjonslønn er ikke lenger en utbredt lønnsform innen tradisjonell produksjon, men har likevel blitt vanligere innen nye bransjer som eksempelvis callsenter. Disse ansatte kan i større eller mindre grad antas å jobbe under like vilkår som den tradisjonelle industriarbeideren.
Brooklyn Bridge
Brooklyn Bridge er én av tre broer som binder sammen bydelene Manhattan og Brooklyn i New York.
Broen strekker seg 1,834 meter over East River, og hovedspennet over selve elven er 486 meter, noe som gjorde den til verdens lengste hengebro da den ble åpnet i 24. mai 1883. Den er en av de eldste hengebroer i USA, og var den første broen av denne typen i verden som ble konstruert med stålkabler. Det tok 14 år å bygge broen, og 27 arbeidere mistet livet underveis i byggingen. Den er oppført med karakteristiske spissede bueganger gjennom de to tårnene.
Type 92 maskingevær
Type 92 maskingevær (九二式重機関銃 – Kyuunii-shiki juu-kikanjuu) er en mitraljøse fra Japan.
Det ble approbert for tjeneste av den keiserlige japanske hær i 1932, og var standard tungt maskingevær for Japan i andre verdenskrig frem til 1941, da det ble erstattet av Type 1 maskingevær. Navnet er fra det japanske keiserlige år 2592, som tilsvarer 1932 i den gregorianske kalender.
Våpenet var en forstørret versjon av Type 3 maskingevær, kamret for ammunisjon i kaliber 7,7 mm. Den er luftavkjølt, og basert på Hotchkiss M1914 maskingeværet. Spesielt med våpenet er siktene, som står litt til høyre istedenfor på midten. Våpenet ble produsert fra 1932 til 1941.
Zlata
Zlata (serbisk Злата), er et kroatisk, serbisk, slovensk og makedonsk kvinnenavn dannet som en feminin form av Zlatan, og har opprinnelse i zlato som betyr «gull» eller «gyllen».
Kjente personer med navnet
Personene i listen er ordnet kronologisk etter fødselsår.
Pizzabakeren
Pizzabakeren er en norsk pizzarestaurantkjede med hovedkontor i Sandnes. Per januar 2018 finnes det 168 pizzabakerier fordelt på alle Norges fylker. Pizzabakeren er basert på takeaway.
Pizzabakeren ble startet opp av William Gulliksen og Arild Ask Bringeland. Den 10. august 2016 åpnet Pizzabakeren et pizzabakeri i den kinesiske byen Qingdao.
Journey Prize
Journey Prize er en canadisk litteraturpris som årlig deles ut av McClelland & Stewart og Writers' Trust of Canada for beste novelle publisert av en ny forfatter i et canadisk litterært tidsskrift. Prisen kan deles ut fordi forfatteren James Michener donerte sine canadiske royalties for romanen sin Journey.
Vinneren av prisen velges ut blant de fortellinger som får være med i årets volum av The Journey Prize Stories, som blir publisert hver høst av McClelland & Stewart.
Vinneren av prisen i 2000, Timothy Taylor, var den første forfatteren som fikk tre fortellinger publisert samme år.
Kunståret 1616
Kunståret 1616 er en oversikt over hendelser, fødte og avdøde kunstnerpersonligheter i 1616.
Oppåkermoen
Opakermoen (også skrevet Opakermoen enkelte steder ) er et tettsted i Nes kommune i Viken. Tettstedet har innbyggere per 1. januar. Bebyggelsen er konsentrert langs E16, langs Fv481 (Bygdevegen) og ved Funnefoss. Tettstedet ligger omtrent seks kilometer øst for Vormsund og åtte kilometer nordøst for kommunesenteret Årnes. Bjertnestunet er nærmeste tettsted.
Opakermoen er en del av det større området Oppaker som er poststed med adresse «2166 OPPAKER». Poststedet inkluderer omtrent Skarning, Bollerud, Hundstad, Skauerenga, Oppaker, Frogner, Daskerud, Heberg, Bjertnes, Eie, Sandåker, Fundi og Branderud. Bjertnes var tidligere et viktig knutepunkt, med ferjeleie over Glomma til Seterstøa på Eie.
Næringssentra er Herbergåsen Industriområde Nord og Sør, i tillegg til Frognerstrand Camping, Nes Strandhager, Glommen, Funnefoss kraftverk og Nes Næringspark. På Opaker ligger blant annet Arbeidersmåbruket Furuset, Funnefoss inndustriarbeidermuseum, Opaker flerbrukshus samt Funnefoss stadion. Gamle Opaker skole er blitt lokaler for Nes Næringspark. På folkemunne kalles stedet også Lompemoen etter et lompebakeri som lå her, eller bare «mo'n». Oppaker og Opakermoen er det som brukes av lokalavisene Glåmdalen, Raumnes og Nesinfo samt Statens vegvesen og Statistisk sentralbyrå.
Navnet
Navnet Opaker kommer opprinnelig av gammalnorsk Uppakr og betyr rett og slett den øvre åkeren. Dialektuttalen av stedsnavnet er fra gammelt av oppåker, men dette brukes ikke lenger. Skrivemåter i dansketiden var blant annet Oppeagger, Opagger, Opager og Opaker. Stavemåten var opphavet til en opphetet strid på 1980-tallet. En del av lokalbefolkningen ønsket å endre stavemåten fra det offisielle Oppåker/Oppåkermoen tilbake til det tidligere Opaker/Opakermoen. I 1998 ble således kompromisset Oppaker vedtatt for poststedet. Opakermoen ble i 2007 stavemåten på vegvesenets stedsnavnskilt selv om noen har foreslått å gå tilbake igjen til Oppåker/Oppåkermoen..
Skole
Opaker skole var en barneskole bygget i 1864, med tilbygg fra 1960-tallet. Skolen ble også innvendig restaurert på 2000-tallet, men ble etter mange års tjeneste nedlagt i 2010. Elevene sokner nå til Skogbygda skolekrets og skolens bygninger huser i dag Nes Næringspark.
Barnehage
Opaker barnehage er en helt ny barnehage som sto klar for bruk i januar 2008. Den offisielle åpningen ble foretatt av ordfører Oddmar Blekkerud 12. juni 2008. Dette er en privateid barnehage som eies av Espira. Barnehagen har en kapasitet på omtrent 90 barn, fordelt på de fire avdelingene; Bollapinnsvin, Helene Harefrøken, Brumlemann og Nøtteliten.
Bollapinnsvin og Nøtteliten er avdelingene for barn under tre år, mens Helene Harefrøken tar seg av de fleste mellom tre og fem år. Brumlemann har hovedsakelig barn som forberedes på å begynne på skolen.
Kultur
De fleste arrangementer på Opakermoen finner sted i Flerbrukshuset. I god gammel dugnadsånd, ble dette samfunnshuset bygget av Opakermoens innbyggere midt på 1990-tallet. Strategisk plassert ved skolen, blir dette det naturlige samlingspunktet på stedet når noe skal feires.
Opakermoen har tradisjonelt sett vært en arbeiderbygd, og Opakermoen har levert politikere til Nes kommune hovedsakelig med sosialdemokratisk eller sosialistisk partitilhørighet. Hovedgrunnen til dette var Sliperiet ved Funnefoss som tiltrakk seg mange arbeidere fra slutten av 1800-tallet. Tømmerfløtingen trakk naturligvis også til seg mange arbeidere. Daskerudstranda ved Funnefoss huser i dag Funnefoss industriarbeidermuseum som er tilknyttet Nes samlinger. Det er også Arbeidersmåbruket på Furuset sentralt på Opakermoen, som er et småbruk bygget av sliperiarbeider Johan Martinsen Furuset i 1909, og er bevart slik det var dengang. Øvre Bruket er den delen av Funnefoss industriarbeidermuseum som leies ut til diverse arrangementer.
Fritid og idrett
Badestrendene langs Glomma er godt besøkte på sommeren. Daskerudstranda har ingen camping, men er den delen av stranda lokalbefolkningen benytter seg av mest. Her er det svaberg og stupebrett. Frognerstrand Camping har både teltplasser, campingvognplasser og hytteutleie. Mellom Daskerudstranda og Frognerstrand ligger Hagenstranda ved Nes Strandhager, tidligere Hagen Camping, hvor det årlig arrangeres boksestevner på stranda. Nes Strandhager var vertskap for sesong 6 av TV 2-serien Sommerhytta. Opakermoen omkranses av skog, og mange benytter seg av mulighetene for å utforske naturen.
FUVO har sin idrettsplass og sitt klubbhus på Funnefoss stadion på Opakermoen. Idrettslagets A-lag i fotball for herrer spiller i 3. divisjon. Klubben har lag i alle aldersbestemte klasser, samt to reservelag i seniorfotball for menn. B-laget spiller i 6. divisjon og C-laget spiller i 8. divisjon i samarbeide med Skogbygda Idrettsforening. FUVOs damelag spiller i 4. divisjon. Klubben har også egen avdeling for boksing.
Utbygging på Bjertnes
Bjertnes har blitt utbygd til boligområde under navnet Bjertnestunet, men ikke helt uten problemer. Det er ikke fastsatt noen tid for ferdigstillingen av prosjektet, men boligbyggingen startet opp sommeren 2009. Bjertnes boligområde er regulert for inntil 350 boliger, og var per 2017 blitt eget tettsted med innbyggere. Bjertnestunet har også egen småbåthavn.
Plociella
Plociella er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
Apomecynini er stort sett middelsstore, avlange, grå- eller brunaktige trebukker.
Utbredelse
Arten er utbredt på Filippinene.
Odd Gøthe
Odd Christian Gøthe (født 30. desember 1919, død 23. september 2002) var en norsk sosialøkonom og embetsmann.
Han tok sosialøkonomisk embetseksamen ved Universitetet i Oslo i 1946, og ble straks etter ansatt som leder for LOs økonomiske kontor. I 1952 ble Gøthe statssekretær i Finansdepartementet i regjeringen til Oscar Torp, en stilling han hadde til 1955. Under den påfølgende Gerhardsen-regjeringen var han statssekretær i Industridepartementet fra 1955 til 1958.
Gøthe gikk fra sin stilling i politisk ledelse direkte over i stilling som embetsmann, da han i 1958 ble ekspedisjonssjef i Industridepartementet – en stilling han hadde til 1975. han var deretter forhandlingsdirektør i Industridepartementet 1975–1986.
Jeff Christie
Jeff Christie (født 2. februar 1983 i Vancouver, Canada) er en kanadisk aker som har konkurrert siden 2000. Hans beste resultat i en større konkurranse er en 12 plass i singelkonkurransen under VM i aking i 2005 i Park City, USA. Han var tatt ut til å representere Canada under olympiadene i Torino og Vancouver, begge med 14.-plass i single som resultat.
Cianjur
Cianjur er berømt for sin ris, kalt gudang beras, og for sukkerkonservert frukt ved navn manisan (vanligvis fra mango, men plommer og andre frukter brukes også).
Lars Lilholt
Lars Lilholt (født 14. mars 1953) er en dansk sanger, fiolinist, gitarist, komponist og tekstforfatter. Lars Lilholt skriver musikk og tekster, fortrinnsvis til sitt eget band Lars Lilholt Band.
Cianjur
Byen ligger i høylandet omtrent halvveis mellom Bogor og millionbyen Bandung.
Lars Lilholt
Kulturkanonen
Sangen «Kald det kærlighed» skrevet av Lilholt og fremført av Lars Lilholt Band er tatt opp i den danske kulturkanonen under populærmusikk.
Norsk barnemuseum
Norsk Barnemuseum startet som en privat stiftelse og åpnet dørene for publikum 24. november 2001. Initiativtaker var Per Inge Torkelsen. 1. januar 2007 ble Norsk Barnemuseum en del av Stavanger museum. 1. juli 2010 ble Stavanger Museum slått sammen med Rogaland Kunstmuseum, og barnemuseet er nå en del av MUST – Museum Stavanger AS. Museet handler om barn, leker og oppvekst og er godt tilrettelagt for barn som vil leke og lære. Museet ligger i Muségata 16.
Notre-Dame de Bonne-Nouvelle
Notre-Dame de Bonne-Nouvelle er en kirke i Paris i 2. arrondissement. Kirken, som ligger ved rue de la Lune, ble oppført i nyklassisistisk stil mellom 1823 og 1830 etter tegninger av arkitekten Étienne-Hippolyte Godde.
Kirken består av et treskips langhus fordelt på fem travéer. Mellomskip et, som er dekket av et tønnehvelv, leder frem til en halvsirkelformet abside som dekkes av et hjelmhvelv. Rundbuer som hviler på doriske søyler danner arkader som skiller hovedskipet fra de to sideskipene som leder ut til tolv mindre kor. Til kirkerommets utsmykning bidro blant andre kunstneren Alexandre-Denis Abel de Pujol.
Long May You Run
Long May You Run er et musikkalbum utgitt av The Stills-Young Band i september 1976.
Neil Young framførte tittelsporet (skrevet av ham selv) under avslutningsseremonien av Vinter-OL 2010 i Vancouver 28. februar 2010.
Haraldrud gjenbruksstasjon
Bruk av stasjonen er gratis for private husholdninger, og anlegget tar i mot alle typer avfall, med unntak av organisk avfall. Anlegget er betjent og betjeningen henviser avfallslevering til riktig sortering. Haraldrud gjenbruksstasjon har adresse Haraldrudveien 18, med innkjøring fra Brobekkveien 87.
Navneendringen kom etter et forslag fra kulturminnegruppen i bydel Bjerke. De påpekte at anlegget ligger på middelaldergården Haraldrud gård, som hadde gårdhusene rett bak dagens anlegg.
Anlegget har vært gjennom en rekke ombygginger. I perioden 1983 til 1986, 1988 til 1990 og fra 2002 ble det installert et avansert renseanlegg ved stasjonen.
Det Kongelige Vajsenhus
Det Kongelige Vajsenhus, beliggende på Nørre Farimagsgade i København, er en privat grunnskole med særlige opptaksvilkår. Det Kongelige Vajsenhus ble opprinnelig grunnlagt som en stiftelse som fungerte som barnehjem for foreldreløse barn, et såkalt waisenhus.
Historie
I 1727 beordret Frederik IV ved reskript av 21. juli og 29. september, og forordning av 21. juli samme år, at Missionskollegiet skulle bidra med midler til opprettelsen av et waisenhus i København. Han skjenket det tidligere ridderlige akademis bygninger på Nytorv til formålet, hvor Domhuset står nå.
Den 11. oktober 1727 åpnet Vajsenhuset. Kongen hadde også gitt det en hel rekke privilegier, blant annet anlegg av fabrikkdrift, apotek, boktrykkeri, bokhandel m.m.
Hundre barn skulle oppdras til krstne samfunnsnyttige mennesker. Alle fikk lære å lese, skrive og regne, jentene ble dessuten opplært i husarbeid, og guttene i historie, geografi, «mekanikk» og lignende. Snart ble Vajsenhuset sentrum for en pietistisk vekkelse, som en stund beveget seg bort fra statskirken. Vajsenhuset fikk i 1728 også i oppgave å omvende Københavns jøder til kristendommen, basert på Philipp Jacob Speners tanke om at Kristi gjenkomst ville inntreffe straks hedninger og jøder ble kristne. Tidsånden talte imot bruk av tvang, så kong Frederik beordret derfor at «aleneste af kristelig omsorg» skulle byens jøder stille til gudstjeneste i Vajsenhusets kirke hver søndag. Etterpå fikk de diskutere kristendommen med presten. Dette håpet kong Frederik ville overbevise jødene om deres «villfarelse»; men i stedet brant bygningen ned samme året, i Københavns brann i 1728. En ny bygning ble oppført, og denne ble igjen bygget om i 1765.
På slutten av 1720- og starten av 1730-årene var Enevold Ewald, dikteren Johannes Ewalds far, ansatt som prest ved Vajsenhuset. Han var grepet av pietismen, særlig som den ble utformet av den herrnhutiske grenen, og Vajsenhuset ble rammen rundt mange bønnemøter.
I 1795 brant Vajsenhuset igjen da det ble offer for Københavns brann i 1795. Vajsenhusets aktiviteter ble deretter spredd til flere forskjellige steder, hvor det ble drevet skole og boktrykkeri etc. Skolen flyttet i 1875 til sin nåværende beliggenhet i Nørre Farimagsgade i en bygning oppført 1874–75 av Carl Ferdinand Rasmussen, som vant 1. premie i en konkurranse. Bygningen imiterer florentisk renessanse.
Et av privilegiene for stiftelsen var trykkingen av bibler og salmebøker, og fra 1740 fikk den enerett på trykking av disse. Det er fremdeles samme stiftelse som står for trykkingen av dem.
Forhenværende statsminister Anker Jørgensen (1922-2016) ble som foreldreløs gutt fra Christianshavn elev ved Vajsenhuset.
Welsumer (hønserase)
Welsumer er en tung hønserase som stammer fra Nederland. Utgangspunktet var blant annet rhode island red og barnevelder.
Rasen ble framavlet i Nederland på begynnelsen av 1900-tallet. Den er oppkalt etter den lille byen Welsum i Nederland. Høns av denne rasen legger store mørkebrune egg (med flekker) som veier 65 gram. Disse eggene skulle først og fremst bli solgt til England, der det var stor etterspørsel. Welsumer er en av de tre rasene som legger de mørkeste eggene (de to andre er barnevelder og maran). Den er en god verper, og kan legge opptil 160 egg i året. Hønene har ingen utpreget rugelyst, selv om det hender at de legger seg ned for å ruge. Welsumerkyllinger er livlige. Hønen veier som oftest mellom 2,0 og 3,0 kg. Hanen veier som oftest 3,5 kg. Når det gjelder dvergrasen veier hønen 900 gram og hanen 1 kg.
Sandvík
Sandvík (, foreldet dansk skrivemåte: Sandvig) er en bygd på Færøyene. Den ligger nord på Suðuroy, ved et lite elveutløp i en vik. Det er veiforbindelse til nabobygda Hvalba i sør.
Ved kysten finnes både fuglefjell og den 57 meter høye stauren Ásmundarstakkur.
Den 1. januar 2022 hadde Sandvík 69 innbyggere. Sandvík tilhører Hvalbiar kommuna.
Historie
Sandvík er første gang nevnt skriftlig så tidlig som i Færøyingesagaen, da som stedet hvor Sigmundur Brestisson i 1005 reddet seg i land og deretter ble drept av den lokale bonden Tórgrímur illi. I 1349 døde samtlige av bygdas innbyggere som følge av svartedauden. Stedet ble først bosatt igjen i 1811, og hadde da navnet Hvalvík. I 1911 ble imidlertid navnet endret tilbake til det opprinnelige Sandvík, da bygdefolket hadde sett seg lei av at posten deres stadig ble forvekslet med den som skulle til Hvalvík på Streymoy.
Den 13. februar 1915 druknet 14 unge menn fra Sandvík og Hvalba under grindhvalfangst i Sandvík, idet to båter kantret. En siste mann reddet seg opp på hvelvet og overlevde.
Den 1,4 km lange Sandvíkartunnilin ble åpnet i 1969 og forbinder Sandvík med nabobygda Hvalba.
Pan Yuliang
Pan Yuliang (kinesisk: 陈玉清, pinyin: Pān Yùliáng; født 14. juni 1895 muligens i Zhenjiang i provinsen Jiangsu i Kina – eller kanskje i Anhui, død 22. juli 1977 i Paris), fødenavn Zhang Yuliang, var en kinesisk kunstner.
Som 14-årig jente ble hun solgt av sin opiumsforgjeldede onkel til et bordell i Wuhu i Anhui etter foreldrenes død. Her tiltrakk hun oppmerksomhet fra den velhavende embedsmannen Pan Zanhua. Han kjøpte henne fri fra bordellet, tok henne med til Shanghai og giftet seg med henne som annenhustru. Hun begynte å tegne og dro senere til Paris for å studere.
Tilbake i Shanghai ble hun meget kjent for akttegninger, særlig av kvinner. Hennes tegninger krenket normene i Kina og skapte meget debatt der. På grunn av dette ble hun i 1937 nødt til å flytte til Frankrike for å fortsette sin tegne- og malerkarriere der. Der skapte hun seg etterhvert et navn, og ble fakultetsmedlem på École des Beaux Arts.
Hun virket i Paris i førti år. Eksilkinesiske kunstnere i Frankrike valgte henne til formann for Den kinesiske kunstnerforening. Hennes arbeider ble utstilt internasjonalt, særlig i Storbritannia, USA, Tyskland, Japan, Italia, Sveits, Belgia og Hellas.
Hun tegnet, malte, laget linoleumstrykk og skulpturer. Hun levde i Paris til sin død i 1977. Hun ble begravet på Cimetière du Montparnasse.
Neonympha
Neonympha er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Utseende
Middelsstore, brune sommerfugler. Oversiden er ensfarget brun. Undersiden er brun med to mørkere tverrstreker og noen små øyeflekker langs ytterkanten av vingene.
Pan Yuliang
Hennes historie er løst fortalt i den kinesiske romanen Hua Hun (A Soul Haunted by Painting) fra 1984 av Shih Nan. I 1994 ble boken filmatisert med Gong Li i hovedrollen. Jennifer Cody Epsteins roman The Painter from Shanghai (2008, på norsk: Maleren fra Shanghai) er basert på Pan Yuliangs liv.
Shaun White
Shaun Roger White (født 3. september 1986 i San Diego, California) er en amerikansk snøbrettkjører og skateboarder, med gullmedaljer i Olympiske vinterleker og X Games.
Neonympha
Levevis
Disse sommerfuglene lever på myrer og sumper, eller på gresskledte lysninger i barskog. Sommerfuglene har en langsom, flagrende flukt lavt over bakken. Larvene lever på planter i gressfamilien (Poaceae) eller halvgressfamilien (Cyperaceae). Den nordamerikanske arten Neonympha mitchelii forekommer i to underarter, begge er sterkt utryddingstruede.
Utbredelse
De tre artene som ganske sikkert bør plasseres her, lever i Nord-Amerika. I tillegg kommer Neonympha lupita fra Mexico og Neonympha nerita fra Brasil, men det er mer usikkert om disse hører hjemme i denne slekten.
Shaun White
Han blir ansett som en av tidenes beste konkurransekjørere og har blant annet vunnet gull i halfpipe under OL 2006 i Torino, OL 2010 i Vancouver og OL 2018 i Pyeongchang, samt 23 medaljer i X Games hvorav 15 gull. Han begynte med snøbrett som seksåring, og hadde sin første sponsor som syvåring. Han har fått videospillene Shaun White Snowboarding (2005) og Shaun White Skateboarding (2010) oppkalt etter seg.
White er også en glimrende rullebrettkjører, og har to gull, to sølv og en bronsemedalje fra sommer X Games i vertskating, senest i Los Angeles i 2011.
Pan Yuliang
Hennes verker er utstilt blant annet på Musée Cernuschi og på Musée national d'Art moderne i Pompidou-senteret i Paris, på Kinas nasjonale kunstmuseum i Beijing og på Anhuis provinsmuseum i Hefei i Kina.
Nu jazz
Nu jazz (også new urban jazz, elektro-jazz) er en stilretning fra slutten av 1990-årene, der jazzelementer forbindes med elektronisk musikk.
Nu jazz er ikke en nøye definert stil, betegnelsen blir brukt for mange forskjellige varianter av moderne jazz. Sjangeren rekker fra house med jazz-elementer over brokenbeat til future jazz som også i utlandet særlig betegner norsk nu jazz. Sjangeren bir ofte betraktet som etterfølger av acid jazz, men i nu jazz er elektronikken enda mer i fokus.
Betegnelsen nu jazz blir ikke brukt av musikerne selv. Det antas at uttrykket har oppstått gjennom marketing.
Charles Graner
Charles A. Graner (født 1968 i Pittsburgh) er en amerikansk krigsforbryter og torturist.
Han var en av hovedmennene bak torturen av irakiske krigsfanger i Abu Ghraib-fengselet, som ble avslørt i 2004 da en rekke fotografier som viste mishandling, tortur og nedverdigelse av fanger ble offentliggjort.
Den 14. januar 2005 ble han dømt til ti års fengsel, og en hjemsendelse i vanære.
Graner hadde et forhold til Lynndie England under oppholdet i Irak, og de fikk et barn sammen. Før han ble sendt til Irak jobbet han som fangevokter i et amerikansk fengsel, og skal ha mishandlet sorte fanger.
Størigarden
Størigarden (også skrevet Støregarden og Storødegarden) er den største setervolden i Løten kommune i Innlandet fylke i Norge. Den ligger på 640 meter over havet, på vestsida av den skogkledte Øksndalen lengst nord i kommunen, mellom fjellene Nordhue i øst og Målifjellet i vest.
Setervolden har vært i drift i hvert fall siden 1600-tallet, og er fortsatt i bruk til både kyr, hester, geiter og sauer. Det er imidlertid ingen fast seterdrift på setervolden lenger, men på sommeren kan du oppleve at geit og kuer melkes daglig. Det er også mulig å avtale kjøp av gårdsprodukter direkte med eierne som selv melker dyrene morgen og kveld.
Lancashire League
Lancashire League var en fotballturnering for lag i nordvestregionen i England. Ligaen ble stiftet i sesongen 1889, og Higher Walton var det første laget som vant turneringen. I 1903 ble turneringen en del av The Lancashire Combination. Bury og Chorley har vunnet turneringen flest ganger, med 2 seire hver.
Imoh Ezekiel
Imoh Ezekiel (født 24. oktober 1993) er en nigeriansk fotballspiller som spiller for den emiratarabiske fotballklubben Al-Jazira Club.
Eleonora av Portugal
Eleanor av Portugal (født 18. september 1434, død 3. september 1467) var keiserinne av Det tysk-romerske rike mellom 1452 og 1467. Hun ble gift med Frederik III av Det tysk-romerske rike 15. mars 1452, og var keiserinne til sin død. Eleanor av Portugal var datter av kong Edvard av Portugal, og skulle opprinnelig gifte seg inn i den franske kongeslekten. Da det mislyktes, ble hun den 9. august 1451 gift med stedfortreder med Frederik III. Deretter dro hun til Italia, der hun møtte sin ektemann i mars 1452. De giftet seg reelt den 15. mars 1452, og den 19. mars ble Frederik III keiser av Det tysk-romerske rike.
Eleonora av Portugal trivdes ikke i Wien, men hun hadde et godt bånd til sin eldste sønn, Maximilian. Eleanora døde 32 år gammel.
Arkadiusz Głowacki
Arkadiusz Rafał Głowacki (født 13. mars 1979) er en polsk tidligere fotballspiller.
Han er 1,86 høy og veide 78 kg i 2008. Han spilte først for SKS 13 i 1994/95-sesongen, men ble senere kjøpt av Lech Poznan i 1995/96-sesongen. Han hadde sin polske førsteliga-debut 7. mai 1997 mot Amica Wronki. Per 2008 hadde han spilt godt over 150 kamper. Han deltok i VM 2002 for Polen.
Norsk hermetikkmuseum
Bakgrunn
Maskinene på hermetikkmuseet er fremdeles i produksjonsteknisk stand, og hver første søndag i måneden, samt tirsdag og torsdag i sommerhalvåret fyres det opp i røykeovnene. På disse dagene kan publikum få smake varm nyrøykt brisling rett fra ovnene. I hermetikkmuseets lokaler for temporære utstillinger vises for tiden utstillingen «Iddisar», en utstilling om hermetikketikettenes mangfoldige kulturhistorie.
Lincoln Futura
Lincoln Futura var en konseptbil fra Fords underavdeling Lincoln. Bilen ble håndbygget av Ghia i Italia, kostet 250 000 dollar å bygge og ble første gang presentert på bilutstillinger i 1955.
Karosseridesignet var svært ekstravagant, og besto blant annet av en dobbel bobletopp i klar plast og svært store halefinner både foran og bak. I motsetning til mange andre konseptbiler var Futura også utstyrt med en fullt fungerende drivlinje, og kunne derfor kjøres som en vanlig bil. Den opprinnelige fargen var hvit, og bilen var en av de aller første lakkert med perlemorlakk. Under panseret plasserte Lincoln en 368 kubikktommers V8-motor, mens bilen var bygget på chassiset fra Lincoln Mark II.
Futura var en suksess som konsept- og showbil, og fikk svært mye oppmerksomhet. Det ble produsert både leketøy og modeller av bilen, og designerne hentet inspirasjon fra Futura når de designet senere produksjonsmodeller for Lincoln til 1956 og 1957. Bilen fikk også en rolle i spillefilmen «It Started with a Kiss» fra 1959, med Glenn Ford og Debbie Reynolds i hovedrollene. Før filminnspillingen ble bilen lakkert rød, da det var vanskelig å filme perlemoreffekten i den hvite lakken.
Batmobile
Bilen ble senere solgt til bilbyggeren George Barris, men da bilen ikke kunne registreres parkerte han den i bakgården sin, hvor den ble stående i en årrekke. Da Barris ble kontaktet av American Broadcast Company i 1966 med spørsmål om han kunne bygge en bil til deres nye TV-serie Batman kontaktet Barris designeren Dean Jeffries. Først presenterte de to et design basert på en 1959 Cadillac, men da TV-selskapet ønsket seg bilen ferdigstilt raskere enn de to kunne klare bestemte de seg for å ta utgangspunkt i Futura.
Senere ble ytterligere fem duplikater av Lincoln Futura bygget av Barris, mens drivverk og motor i den originale senere ble erstattet med deler fra en Ford Galaxie.
Hans Steenbuch
Hans Leganger Steenbuch (født 21. januar 1802 i Tune i Østfold, død 11. september 1853 i Enebakk) var ordfører i Enebakk kommune fra 1846 til 1849 og sokneprest i Enebakk i perioden 1840–1853.
Familie
Steenbuchs søster var Anna Sophie Steenbuch (1800–1850), som var gift med Realf von Cappelen. De var besteforeldre til Anna Sophie (Sofie) Cappelen gift med statsminister Gunnar Knudsen.
Steenbuchs døtre Alexandra og Elisabeth giftet seg henholdsvis inn i familien Konow (eiere av Oslo ladegård) og familien Wedel-Jarlsberg.
Dorthea Thorbjørnsen
Anna Dorthea Thorbjørnsen (født Olsen 19. februar 1875 i Kragerø, død 24. april 1953 i Bergen ) var en norsk forfatter.
Liv og virke
Dorthea Thorbjørnsen skrev flere romaner under psevdonymet En kvinde. Disse ble utgitt på hennes eget forlag, D. Thorbjørnssens forlag, i Bergen. Hun tar for seg alkoholens forbannelse og den elendighet drankere påfører sine medmennesker. Hennes bøker ble oppfattet som agitasjon for avholdssaken. Hennes bok Drankerens hustru – en fortælling fra det virkelige liv utkom i fire opplag.
Hun holdt flere radioforedrag, blant annet om Den hvite slavehandel og Amalie Skram.
Familie
Dorthea Thorbjørnsen var datter av skipper Johan Bertram Olsen og Ingeborg Marie Endresen. Hun ble gift med handelsreisende og bokforlegger Josef Alfred Thorbjørnsen. Hun benyttet også etternavnet Theil eller Theil-Olsen.
Dixon of Dock Green
Dixon of Dock Green er en britisk politiserie som ble sendt på BBC fra 1955 til 1976. Serien handlet om George Dixon, en godt voksen politikonstabel som var ansatt ved den oppdiktede politistasjonen Dock Green på Londons østkant. Hovedrollen som Dixon ble spilt av Jack Warner, mens sentrale biroller ble spilt av Peter Byrne og Arthur Rigby. Serien ble skapt av Ted Willis.
Seriens hovedkarakter ble introdusert i kinofilmen Den blå lykten fra 1950. Også her spilt av Jack Warner.
Flesteparten av episodene er antatt tapt.
Opel Grandland X
Opel Grandland X (2017–) er en crossover SUV bygget fra den tyske bilprodusenten Opel som tar over etter Opel Antara.
Den bygges i Sochaux i Frankrike og i Walvis Bay i Namibia sammen med 3008.
Grandland fås i Norge med franske bensinmotorer (130 hk) med diesel (120 hk, 177 hk) og med eller uten firehjulsdrift. Prisen er noe under 400 000 kroner og opp.
I Storbritannia heter den Vauxhall Grandland X.
Fra 2020 fås den i utgaven Hybrid 4 med hele tre motorer: En bensinmotor og to elektriske motorer.
Martinius Arnesen Saltvedt
Martinius Arnesen Saltvedt (født 1799, død 1870 i Enebakk) var den første ordfører i Enebakk kommune.
Ifølge lov av 14. januar 1837 måtte ordførerne i samtlige amt møte på Akershus Amtsting (fylkesting) sommeren 1838. Arnesen måtte på kort varsel møte som ordfører, da Torer Østby Brevig, som var blitt meldt inn som Enebakks første ordfører, hadde flyttet til Spydeberg og ikke kunne stille. Martinius Arnesen Saltvedt virket som ordfører fra 1838 til 1839.
Siss Vik
Utdanning
Siss Vik er cand.philol. i litteraturvitenskap, og har også Master of Arts i Film- og TV-studier fra England.
Karriere
Hun startet i NRK i 2001, og var involvert i et debattprogrammet «K-punkt» i P2, ledet av Marta Norheim. Vik ble deretter programleder i samme kanal, da hun i 2003 overtok som programleder for Ordfront. I perioden 2003 til 2005 var hun i juryen for Edith Carlmar-prisen.
Utover å skrive for film- og TV-bladet Rushprint og magasinet Ny Tid og bidra med filmanmeldelser til Morgenbladet, var hun i redaksjonen for ei humorbok som ble utgitt til jul i 2005.
Sommeren 2006 ble det kjent at hun skulle lede innringer-programmet KulturQuiz på radio, som ble satt inn som erstatning for Hallo i uken, men bare i sommermånedene. Dette gjentok seg sommeren 2007, da hun forøvrig bidro hun med en serie kulturkommentarer i Dagbladet. Sommeren 2008 gikk derimot KulturQuiz hver ettermiddag, ut sommeren, mens det i 2009 atter var tilbake på ukentlig basis (lørdager), før det endelig i 2010 var en daglig programpost.
Utmerkelser
I 2009 mottok Vik Kringkastingssjefens språkpris. Prisen ble overrakt av daværende kringkastingssjef Hans-Tore Bjerkaas. I juryens begrunnelse står det blant annet:"«Ho viser seg som ein språkleg palettkunstnar, bruker språket variert og levande, og maktar den vanskelege og viktige kunsten det er å skape bilde hos lyttarane. Siss Vik har dessutan ein frisk munnleg stil med god diksjon. Dette er kvalitetar som vi ønskjer i NRK-språket.»"
Bakgrunn
Siss Vik er datter av en diplomat, og vokste opp i Norge, Sveits og USA.
Mutualisme
Mutualisme kan referere til:
Walter av Aquitaine
Det mest komplette teksten av disse er den andre, det latinske episke diktet Waltharius fra 800-tallet hvor Walter på egen hånd nedkjemper den burgunderske kongen Gunther (norrønt «Gunnar») og hans følge, dreper dem alle unntatt Gunther og Hagen (norrønt «Hogne»). I en roman fra 1887 figurer Walter i Joseph Victor von Scheffels Ekkehard.
Walter er ikke en historisk konge, men er basert på en historiske kjerne av de hendelser som skjedde på 400-tallet under regimet til Balti-dynastiet, etter at kong Wallia etablerte en vestgotisk kongedømme i Aquitaine i 417. Dette kongedømmet kom i konflikt og stridigheter med vandalene under deres konge Gunderik. Burgunderne ble naboer til vestgoterne etter å ha blitt forflyttet til den historiske regionen Savoie i dagens Frankrike av den romerske generalen Flavius Aëtius i år 433 i løpet av styret til Gunderik av Burgund.
Trichestola
Trichestola er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Levevis
Som de fleste andre trebukker borer larvene i ved.
Utbredelse
Arten er bare kjent fra Guatemala.
71 Degrees North
71 Degrees North er en britisk versjon av 71° nord, sendt på ITV fra 2010 til 2011.
Sendestart var 11. september 2010, og ti britiske kjendiser konkurrerte om å bli den som først kom til Nordkapplatået. I motsetning til den norske versjonen så startet deltakerne i Midt-Norge og ikke på Lindesnes, og de stemte kun på den de ville ha ut av konkurransen, og ikke ved å gi poeng til alle deltakerne.
Serien ble sendt på norsk TV på kanalen MAX, med sendestart 6. januar 2011.
Ballangen
Ballangen (nordsamisk: Bálák, kvensk: Palanki) var en norsk kommune i landskapet Ofoten i Nordland fylke. Kommunen var oppkalt etter den 8 km lange fjorden Ballangen, og hadde administrasjonssenteret i tettstedet Ballangen. Kommunevåpenet viste en gullfeisel på grønn bunn.
Kommunen ble opprettet 1. juli 1925, ved at den ble utskilt fra Evenes. Den 1. januar 1962 ble Efjorden og Barøya i Lødingen slått sammen med Ballangen. Kommunen grenset til den tidligere Tysfjord kommune i sør, Narvik kommune i nordøst, Gällivare kommune i Sverige i sørøst og Ofotfjorden i nord.
Ballangen og den nordlige delen av Tysfjord kommune ble innlemmet i Narvik kommune 1. januar 2020. Ballangen hadde 2 470 innbyggere i 2019.
Navnet
Navnet var opprinnelig navn på fjorden. Sisteleddet i navnet, -angr, betyr fjord. Førsteleddet er mer usikkert tolket, men en mulig tolkning er at det kommer fra norrønt bág 'som hindrar'. Eventuelt kan man det hende at «bal» kommer av det samiske navnet Bálat, som betegner et mineralrikt sted.
Næringsliv
Ballangen er tidligere bergverkskommunen i Ofoten. I området rundt Ballangen finner vi de første forsøkene på gruvedrift i Nord-Norge, helt tilbake til 1600-tallet. Siden den gang har det vært flere forsøk på gruvedrift med varierende suksess. I perioden 1909 til 1964 var Bjørkåsen Gruber aktive med utvinning av svovelkis. I 1988 startet Nikkel & Olivin A/S brudd på noritt for utvinning av nikkel, kobber, olivin og pukk.
Ballangen har også vært den største landbrukskommunen i Ofoten. Kommunen har svært høy andel uføretrygdede, hele 39% av befolkningen i 2017.
Kulturminner
Sommeren 2017 ble det gjort et funn av helleristninger på Finnhågen i Valle i Efjorden i Ballangen. Funnet ble gjort 70 meter over havet. Helleristingene er kun synlige når sollyset kommer direkte inn frå siden.
Figuren viser en 4.05 meter lang båt. Bakenden på båten er forvitret, og figuren var trolig 4.43 meter lang da den ble laget. Figuren er slipt inn i berget i form av 2-3 centimeter brede linjer.
Datering av strandlinjene på stedet gjør det mulig å datere helleristningene til å være mellom 9 og 11 tusen år gamle, og dette gjør at båtfiguren er en av de eldste funnet i Norge. Båtfiguren har form som en arktisk skinnbåt; den likner på en umiak som er kjent fra inuitter på Grønland.
Tusenårssted
Ballangens tusenårssted var Husvannet, som ligger i «sentrum» av Ballangen. Husvannet med sin fontene ble ansett som en kommende perle av gruppen som ble nedsatt for å finne frem til hva som skulle være kommunens tusenårssted. I arealplaner for Ballangen er området satt av som «parkanlegg» med gangstier etc. fra de framtidige byggefelter i området.
Vennskapskommune
Ballangen kommune var vennskapskommune med Tosno i Leningrad oblast.
Hans Christof Drexel
Hans Christof Drexel (født 2. april 1886 i Königstein, Taunus, død 3. mars 1979 i München) var en tysk maler, grafiker og kunstpedagog som laget bilder i ekspresjonistisk stil.
Han ble erklært entartet av naziregimet i 1937. Verkene hans er fortsatt i salg over Artnet.
Landkreis Augsburg
Landkreis Augsburg i bezirk Schwaben er med ca. 250 000 innbyggere den tredje største landkretsen i Bayern. Landkretsen omkranser den kretsfrie byen Augsburg, som også er landkretsens administrasjonssenter.
Gymnastikk under Panamerikanske leker 1951
Gymnastikk under Panamerikanske leker 1951. Gymnastikk var med som en av sytten sporter i de første Panamerikanske leker 1951 som ble arrangert i Buenos Aires i Argentina fra 25. februar til 3. mars. Det ble kun konkurrert i turn med sju individuelle øvelser og en lagkonkurranse for menn. Cuba ble beste nasjon foran Argentina begge med tre gullmedaljer hver.
Vinter-OL 2022
Vinter-OL 2022 var de 24. olympiske vinterleker og ble arrangert fra 4. til 20. februar 2022 i Beijing og områder ved Yanqing og Chongli i Kina. Dette var første gang Kina arrangerte vinter-OL, landet hadde tidligere arrangert sommerlekene i Beijing i 2008. Beijing ble dermed den første byen som har arrangert både sommer- og vinterleker. Vinterlekene ble arrangert i Asia for fjerde gang – de tre første var Sapporo i 1972, Nagano i 1998, begge i Japan, og Pyeongchang i 2018 i Sør-Korea.
Det ble konkurrert i 109 øvelser i 15 idretter med 2,871 utøvere. 91 forskjellige nasjonslag deltok, hvorav 90 nasjonale olympiske komiteer samt ROC (Russian Olympic Committee), et lag bestående av utøvere fra Russland som deltok under den russiske olympiske komiteens flagg. Utøverne ble godkjent av Den internasjonale olympiske komité (IOK) etter at Russlands antidopingbyrå, RUSADA, først ble suspendert i fire år av World Anti-Doping Agency (WADA) på grunn av de mange bruddene på dopingreglementet som ble avdekket i forbindelse med Vinter-OL 2014. Utestengelsen ble i desember 2019 justert til to år av Den internasjonale voldgiftsretten for sport (CAS).
Ifølge den uoffisielle medaljestatistikken ble Norge lekenes mestvinnende nasjon med 16 gull-, 8 sølv- og 13 bronsemedaljer. Med 16 gullmedaljer satte Norge ny rekord i antall vunnede gull for én nasjon i samme vinterleker. Med 37 medaljer sammenlagt var Norge kun to medaljer unna tangering av sin egen rekord fra 2018 i antall medaljer vunnet i ett og samme vinter-OL. Tyskland, som ble nest beste nasjon, vant 12 gull.
Valg av vertsby
Fem byer utarbeidet søknader om å få arrangere lekene. Frist for å melde sin interesse for vinter-OL 2022 til Den internasjonale olympiske komité (IOK) var 14. november 2013, og frist for innsendelse av «questionnaire» (søknad) til IOK var 14. mars 2014. IOK valgte deretter kandidatbyer til neste søkerrunde samtidig med undertegning og betaling av kandidaturavgift sommeren 2014. Frist for ferdig utarbeidet søknad var januar 2015.
Søkerbyer
Da fristen for å melde sin interesse for Vinter-OL 2022 gikk ut 14. november 2013 hadde seks byer meldt interesse, noe som ble redusert til fem da Stockholm senere trakk seg.
Byer som deltok ved avstemningen
Beijing ble valgt ved avstemning under den internasjonale olympiske komités 128. sesjon i Kuala Lumpur i Malaysia 31. juli 2015. To søkerbyer deltok i den avgjørende avstemningen. Beijing fikk 44 stemmer, mens Kasakhstans største by Almaty fikk 40 stemmer.
Norges nei til Vinter-OL i Oslo 2022
Den 14. mars 2014 sendte Oslo kommune og Norges idrettsforbund en søknad til Den internasjonale olympiske komité (IOK) om å være vertsby for arrangeringen av Vinter-OL 2022. Folkeavstemningen om OL i Oslo 2022 ble gjennomført i Oslo 9. september 2013, og ga 55,08% ja, 44,92% nei og 2,94% blanke stemmer. Den 7. juli 2014 ble Oslo godkjent av IOK som kandidat til å bli vertsby.
Blomsterreke
Blomsterreke er en art i gruppen Pandalus. I motsetning til sin nære slektning dypvannsreken, har blomsterreken vakker pigmentering. Den fiskes i England og Skottland. Noen individer skifter kjønn fra hann til hunn når de er rundt 13 måneder gamle.
Vinter-OL 2022
Norges nei til Vinter-OL i Oslo 2022
På sitt landsmøte på Gardermoen vedtok Fremskrittspartiet den 4. mai 2014 å si nei til å gi statsgaranti for et OL i Oslo i 2022. Opposisjonspartiet Arbeiderpartiet hadde ikke noe landsmøtevedtak, men gikk gradvis over til å støtte et OL. Den 11. juli 2014 sa åtte fylkesledere ja, syv nei, mens fire ikke hadde bestemt seg. Den 25. september hadde stemningen snudd til et nei blant fylkeslederne, men nå var partiledelsen for. Det ble spekulert i om partiet kom til å bruke «partipisken» til å tvinge frem et ja-standpunkt. Partileder Jonas Gahr Støre, partisekretær Raymond Johansen og LO-leder Gerd Kristiansen var positive til et OL. Derimot var stortingsgruppen dypt splittet, med 16 imot, 14 for og 25 uten klart standpunkt.
Dermed ble Høyres standpunkt avgjørende. Partiet hadde flertall med Arbeiderpartiet på Stortinget, og kunne i teorien sikre flertall for et ja-standpunkt ved å gå utenom regjeringspartneren Fremskrittspartiet. Et internt notat viste at Høyre-ledelsen ville anbefale stortingsgruppen å gi et «betinget ja» til søknaden med medfølgende statsgaranti. Den 1. oktober rettet media søkelyset mot kritikkverdige forhold ved IOKs krav til Norge og Oslo, der det ble brukt uttrykk som «pampefest». Mer enn 7,000 sider med dokumenter fra IOK var lagt ut på nettet, og utløste debatt. Samme dag sa Høyres stortingsgruppe nei til OL-arrangementet, og ba regjeringen om å stanse prosessen videre.
Byer som trakk søknaden før avstemningen
München (Tyskland), Barcelona (Spania), St. Moritz (Sveits) og flere andre var tidligere interessert, men trakk seg uten å ha søkt. München og St. Moritz hadde folkeavstemning med negativt resultat.
Resultater
I likhet med i alle vinter-OL siden 2002 ble det konkurrert i 15 ulike idretter, med totalt 109 øvelser. Sju nye øvelser var lagt til: big air i freestyle for menn og kvinner, monobob for kvinner, mikslag­konkurranse i freestyle, mikslag­konkurranse i skihopping, mikslag­konkurranse i snowboardcross og miksstafett i kortbaneløp på skøyter.
• 20px|Aking Aking (4) (detaljer)
• 20px|Alpint Alpint (11) (detaljer)
• 20px|Bobsleigh Bobsleigh (4) (detaljer)
• 20px|Freestyle Freestyle (13) (detaljer)
• 20px|Hurtigløp på skøyter Hurtigløp på skøyter (14) (detaljer)
• 20px|Ishockey Ishockey (2) (detaljer)
• 20px|Kombinert Kombinert (3) (detaljer)
• 20px|Kortbaneløp Kortbaneløp (9) (detaljer)
• 20px|Kunstløp Kunstløp (5) (detaljer)
• 20px|Langrenn Langrenn (12) (detaljer)
• 20px|Skeleton Skeleton (2) (detaljer)
• 20px|Skihopp Skihopping (5) (detaljer)
• 20px|Skiskyting Skiskyting (11) (detaljer)
• 20px|Snøbrett Snøbrett (11) (detaljer) Tall i parentes viser antall medaljeøvelser innenfor hver gren. «Detaljer» viser øvelsene fordelt på dager.
Olympiaparken
Fem isidretter ble arrangert i Olympiaparken i Beijing, Hovedstadsstadion og Wukesong sportssenter, som alle var arenaer i Sommer-OL 2008.
Yanqing-området
I Yanqing-distriktets fjellområde Xiaohaituo ble det arrangert aking, bobsleigh og alpine grener.
Zhangjiakou-området
Byen Taizicheng i Chongli-fylket og byen Zhangjiakou, som begge ligger i Hebei-provinsen, var vertskap for langrenn, skihopping, kombinert, skiskyting, snøbrett og freestyle.
Deltakelse
9. desember 2019 kunngjorde World Anti-Doping Agency (WADA) at Russland var blitt utestengt fra all internasjonal idrett i fire år etter at russiske myndigheter ble kjent skyldig i å ha manipulert dopingtester de hadde gitt til WADA i januar 2019. Den internasjonale voldgiftsretten for sport (CAS) opprettholdt dommen, men justerte utestengelsesperioden til to år. Som et resultat av utestengelsen ville WADA kun godta individuelt klarerte russiske utøvere til å delta i lekene, akkurat som i vinter-OL 2018. Russiske utøvere deltok som nøytrale utøvere under den russiske nasjonale olympiske komités flagg med koden ROC.
Deltakerland
91 nasjoner hadde minst én kvalifisert utøver til lekene. (Antall kvalifiserte utøvere i parentes).
Fotnoter
Russland var utestengt fra å delta, men godkjente russiske utøvere deltok under Russlands nasjonale olympiske komités navn og flagg (ROC).
Nord-Koreas nasjonale olympiske komité var suspendert.
Haiti og Saudi-Arabia debuterte i vinter-OL.
Medaljestatistikk
Vertsnasjon